คือแต่ก่อนกินยาคุมกำดนิดขอดิออร์ร่า28อะค่ะ กินได้สักประมาณ5-6กล่องแต่ตอนนี้เปลี่ยนมากินไดแอน-35แบบ21เม็ดอะค่ะ คือหนูลืมกินเม็ดแบบว่า ข้ามไปกินเม็ดอื่นอะค่ะแล้วตอนนี้หนูกินยาหมดแผงได้ประมาณ4-5วันแล้วค่ะแต่ประจำเดือนยังไม่มาเลย แล้วถ้ามีเพศสัมพันจะมีโอกาสท้องใหมคะ แล้วทานยาคุมฉุกเฉินได้รึป่าวคะ
สวัสดีค่ะ ยาคุมกำเนิดแบบฮอร์โมนรวมที่รับประทานแบบรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้หากกินสม่ำเสมอโอกาสตั้งครรภ์น้อยกว่า 1% แต่ในกรณีนี้ที่มีการลืมกิน ประสิทธิภาพของยาก็จะลดลงไป จึงมีโอกาสตั้งครรภ์ได้มากขึ้นแนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น หากไม่แน่ใจผลตรวจควรปรึกษาสูตินรีแพทย์ หากจะมีเพศสัมพันธ์แนะนำการใช้ถุงยางอนามัยไปก่อนหรือถ้าตรวจแล้วไม่ตั้งครรภ์ พอหยุดยาครบ 7 วัน จะเริ่มยาคุมกำเนิดแผงใหม่ไปเลยก็ได้ ไม่ควรใช้ยาคุมกำเนิดฉุกเฉินเพราะมีผลข้างเคียงได้มากเช่นเลือดออกผิดปกติ ประจำเดือนมาคลาดเคลื่อนและประสิทธิภาพต่ำกว่า